als_Latn dik_Latn sag_Latn
Temat Kryesore
- Policia e Rinasit ndalon 22-vjeçarin Dhimitër Zito
- I riu me precedentë penalë ishte një nga emrat e nxjerrë nga i penduari Kristi Pine
Policia e Shtetit arrestoi dje anëtarin e katërt të bandës së vrasjeve me pagesë të drejtuar nga Admir Tafili. Ai është 22-vjeçari Dhimitër Zito, i cili u ndalua nga policia e komisariatit të Rinasit, sapo ka mbërritur në Shqipëri. Zito ishte shpallur prej 1 muaji në kërkim policor, pasi në dëshmitë e të penduarit Kristi Pine ai rezulton të jetë autori kryesor i vrasjes së mbetur në tentativë ndaj kushërinjve Andi e Edmond Çakmashi, ngjarje kjo e ndodhur në Shkozë të Tiranës. Si pjesë të kësaj bande policia e Tiranës arrestoi edhe Alfred Qefaliajn dhe Kristi Pinen dhe ka shpallur në kërkim Adrian Uzunin.
Zito akuzohet se, së bashku me Qefaliajn, Uzunin dhe Pinen janë autor të tentativës së vrasjes ndaj kushërinjve Çakmashi, por po ashtu ata hetohen dhe për një sërë veprash të tjera penale disa prej tyre të rrëfyera nga i penduari Pine. Ka qenë pikërisht dëshmia e një prej anëtarëve të grupit të ekzekutorëve, Kristi Pine, që ka zbardhur grupin e strukturuar kriminal të vrasjeve me pagesë dhe bombave me tritol, në krye të të cilit qëndronte i dënuari Admir Tafili. Emri i Zitos doli në skenë më datë 09.05.2013, kur ai u ndalua nga policët e komisariatit Nr.4 në Tiranë. Në mjetin tip foristradë pa targa me xhama të zinj, që ai drejtonte u sekuestruan në cilësinë e provës materiale dy targa mjeti, një tabelë “Policia” dhe një kapele policie.
Vrasjet me porosi
Zito bën pjesë te grupi i rrezikshëm i vrasësve me pagesë, që sipas Policisë së Shtetit, drejtohej nga Admir Tafili 39 vjeç. Ky grup akuzohet për së paku katër atentate me eksploziv, dhe tri raste të tjera për të cilat ishte marrë porosi, por se nuk ishin realizuar nga ta. Bazuar te hetimet anëtarët e kësaj bande ekzekutonin porositë që i jepte nga burgu i Peqinit Admir Tafili, për shuma deri në 50.000 euro. Në listën e personave të akuzuar si pjesë e grupit të strukturuar kriminal sipas policisë janë edhe dy persona të tjerë me inicialet A.O, 50 vjeç, i dënuar më parë për trafik lëndësh narkotike dhe armëmbajtje pa leje si dhe Dhimitër Zito, 22 vjeç.
Admir Tafili 39 vjeç nga Shkodra i cili aktualisht vuan dënimin e tij në burgun e sigurisë së lartë në Drenovë të Korçës, është i dyshuar si personi që drejtonte këtë grup kriminal të përfshirë në vrasje me pagesë. Hetimet e Policisë së Shtetit, kanë faktuar se personat e mësipërm janë përfshirë në një sërë veprimtarish kriminale dhe kryesisht atentate, ku dallohen ato me eksploziv ndaj Drejtorit të Burgut të Fushë- Krujës, Arben Suloj. Ky i fundit udhëtonte me automjetin e tij “Opel Meriva” në rrugën e Portit të Durrësit me 19 janar 2015, kur mjeti i tij shpërtheu në ecje. Ai mori plagë të rënda dhe më pas u dërgua në spital në gjendje të rëndë.
Atentati i mëparshëm për të cilin ata akuzohen i përket shpërthimit me eskploziv në lokalin e Armando Cekës, në rrugën Budi në Tiranë, ku mbetën të plagosur rëndë edhe Artur Sharra dhe Julian Çela, me profesion jurist. Sipas policisë, banda e drejtuar nga Admir Tafili ka marrë porosi për ekzekutimin edhe të personave të tjerë, por që nuk kanë mundur t'i realizojnë. Mes tyre është edhe Leonard Murataj, i cili u ekzekutua më 18 nëntor të vitit të kaluar në hyrje të lokalit të tij, por kjo vrasje dyshohet se është realizur nga persona të tjerë dhe jo nga ky grup që kishte marrë 25 mijë euro për eleminimin fizik të tij. Gjithashtu ky grup ka marrë porosi për vrasjen e dy biznesmenëve në qytetin e Pogradecit, në shumën e 50 mijë eurove. Po ashtu porosi për vrasje me pagesë është dhënë edhe për hasmin e një prej anëtarëve të grupit. Dipas hetimeve, ishte dhënë porosia për vrasjen e hasmit të Aleksandër Gorës me inicialet A.V për shumën e 20 mijë eurove.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn